યજ્ઞોની બાબતમાં પણ હવે વિચારવાની ખાસ જરૂર છે. કોઇ એક સમયે તેનું કોઇ મહત્વ હોઇ શકે પણ આજે એની જરૂર છે? શું આપણે માનવતા યજ્ઞો ના કરી શકીએ? હમણાં તાજેતરમાં કોઇની શ્રદ્ધાને ઠેશ ના પહોંચે તે માટે એક યજ્ઞમાં હાજરી આપવાનું બનેલ. ત્યારે યજ્ઞમાં અમુક વસ્તુ હોમાતી જોઇને ખૂબ દુઃખ થયું જે દેશમાં લાખો લોકો ભૂખ્યાં રહેતાં હોય ત્યાં ફળ, ધી, જવ તલ જેવી ખાવાની સામગ્રી માત્ર અગ્નિમાં બાળી નાખવાથી શું ફાયદો? અગ્નિનું મહત્વ સમજીએ એ સાચી આહૂતિ ના કહેવાય? આવાં તો ઘણા પ્રશ્નો છે. કોઇપણ સમજણ કે તર્ક કર્યા વિના માત્ર જૂની ઘરેડમાં જ ચાલ્યા કરવું તે ધર્મ કે ભક્તિ ગણાય?